
Către
BIROUL PERMANENT AL CAMEREI DEPUTAŢILOR



Vă înaintăm, alăturat, raportul asupra proiectului de Lege privind aprobarea Ordonanţei de urgenţă a Guvernului nr.101/2021 pentru modificarea art.5 pct.IV4 din Legea nr.76/2002 privind sistemul asigurărilor pentru şomaj şi stimularea ocupării forţei de muncă, precum şi pentru modificarea şi completarea Legii nr.416/2001 privind venitul minim garantat, trimis Comisiei pentru muncă şi protecţie socială în procedură de urgenţă, cu adresa nr. PLx 462/2021 din 18 octombrie 2021, pentru dezbatere şi examinare în fond.



PREŞEDINTE,
Adrian Solomon

Parlamentul României
Camera Deputaţilor
Comisia pentru muncă şi protecţie socială

	Bucureşti,
	6 martie 2023

	Nr.
	4c-9/781


	
R A P O R T
asupra proiectului de Lege privind aprobarea Ordonanţei de urgenţă a Guvernului nr.101/2021 pentru modificarea art.5 pct.IV4 din Legea nr.76/2002 privind sistemul asigurărilor pentru şomaj şi stimularea ocupării forţei de muncă, precum şi pentru modificarea şi completarea Legii nr.416/2001 privind venitul minim garantat


În temeiul art.95 şi 117 alin.(3) din Regulamentul Camerei Deputaţilor, republicat, cu modificările şi completările ulterioare, Comisia pentru muncă şi protecţie socială a fost sesizată, în procedură de urgenţă, prin adresa nr. PLx 462/2021 din 18 octombrie 2021, cu dezbaterea pe fond a proiectului de Lege privind aprobarea Ordonanţei de urgenţă a Guvernului nr.101/2021 pentru modificarea art.5 pct.IV4 din Legea nr.76/2002 privind sistemul asigurărilor pentru şomaj şi stimularea ocupării forţei de muncă, precum şi pentru modificarea şi completarea Legii nr.416/2001 privind venitul minim garantat.

Proiectul de lege are ca obiect de reglementare aprobarea Ordonanței de urgență a Guvernului nr. 101/2021, care prevede modificarea art.5 pct.IV4 din Legea nr.76/2002, în sensul extinderii grupei de vârstă menţionate în definiţia tânărului NEET, după cum urmează: persoana cu vârsta cuprinsă între 16 ani şi până la împlinirea vârstei de 30 de ani, care nu are loc de muncă, nu urmează o formă de învăţământ şi nu participă la activităţi de formare profesională. 
De asemenea, proiectul intervine asupra Legii nr.416/2001, principalele modificări fiind:
-	menţinerea acordării ajutorului social pentru o perioadă de 6 luni de la data încadrării în muncă a persoanei apte de muncă beneficiară de ajutor social, cu condiţia încheierii unui raport de muncă/raport de serviciu pentru o perioadă de cel puţin 24 luni. 
-	reglementarea ca obligaţie a persoanelor apte de muncă beneficiare de ajutor social să se prezinte la agenţiile pentru ocuparea forţei de muncă din 6 in 6 luni sau ori de câte ori sunt solicitaţi de aceasta, pentru stimularea angajării. Neprezentarea la agenţia pentru ocuparea forţei de muncă se va asimila refuzului unui loc de muncă şi va conduce la încetarea ajutorului social şi posibilitatea depunerii unei noi solicitări după o perioadă de 12 luni;
-	introducerea unor prevederi referitoare la posibilitatea depunerii şi înregistrării electronice a solicitărilor, cererilor şi documentelor doveditoare;
-	includerea de prevederi referitoare la înscrierea persoanelor apte de muncă beneficiare de ajutor social în programul educaţional de tip ”A doua şansă”, la recomandarea agenţiilor pentru ocuparea forţei de muncă, pe baza locurilor disponibile comunicate de inspectoratele şcolare;
-	includerea de prevederi referitoare la decontarea transportului pentru persoanele apte de muncă beneficiare de ajutor social care urmează cursurile programului ” a doua şansă” , la o distanţă mai mare de 5 km faţă de locuinţă.
-	sancţionarea primarului, precum şi a personalului serviciului public de asistenţă socială pentru neefectuarea anchetei sociale din 6 în 6 luni, în condiţiile art. 141 alin.(1) din lege.

La întocmirea prezentului raport, comisia a avut în vedere:
· avizul favorabil al Consiliului Legislativ (nr.740/14.09.2021)
· avizul favorabil al Consiliului Economic şi Social (nr.6585/14.09.2021)
· avizul favorabil al Comisiei juridice de disciplină și imunități 
(nr.4c-13/836/09.11.2021)
· avizul favorabil al Comisiei pentru administrație public și amenajarea teritoriului (nr.4c-7/499/09.11.2021)
· avizul favorabil al Comisiei pentru tehnologia informaţiei şi comunicaţiilor (nr.4c-19/153/2021)
· avizul favorabil al Comisiei pentru drepturile omului, culte şi problemele minorităţilor naţionale (nr.4c-6/962/27.10.2021)
· avizul favorabil al Comisiei pentru egalitatea de şanse pentru femei şi bărbaţi (nr.4c-20/435/2021)
· avizul favorabil al Comisiei pentru tineret și sport 
(nr.4c-25/111/18.11.2021)
· avizul favorabil al Comisiei pentru învățământ 
(nr.4c-11/1096/26.10.2021)
· punctul de vedere al Guvernului nr.13974/NS/21.12.2022.


La dezbaterile care au avut loc în şedinţa comisiei din 28 februarie 2023 au participat, în conformitate cu prevederile art.56 şi 57 din Regulamentul Camerei Deputaţilor, republicat, cu modificările şi completările ulterioare , din partea Ministerului Muncii și Protecției Sociale:
· dl Marius Ilie Stanciu, Secretar de Stat,
· dna Mihaela Grecu, director.

[bookmark: _Hlk102993541]La lucrări au participat deputaţii, membri ai comisiei, conform listei de prezenţă.
Raportul comisiei a fost adoptat cu unanimitate de voturi.

Proiectul de lege face parte din categoria legilor organice, conform prevederilor art.73 alin.(3) din Constituţia României, republicată.

Proiectul de lege a fost adoptat de Senat, în calitate de primă Cameră sesizată, în şedinţa din 11 octombrie 2021.

[bookmark: _Hlk102993122][bookmark: _Hlk102993674]Camera Deputaţilor este Cameră decizională, potrivit prevederilor art.75 din Constituţia României şi ale art.92 alin.(9) pct.2 din Regulamentul Camerei Deputaţilor, republicat, cu modificările şi completările ulterioare.

În urma finalizării dezbaterilor asupra proiectului de lege şi a documentelor conexe, membrii comisiei au hotărât să propună plenului Camerei Deputaţilor adoptarea proiectului de lege cu amendamente, în sensul eliminării textului adoptat de Senat şi aprobării ordonanţei de urgenţă în forma prezentată de Guvern. 
De asemenea, în cadrul discuţiilor a fost prezentat un amendament care, supus votului, a fost respins. 
Amendamentele, admise şi respinse, sunt redate în anexele care fac parte integrantă din prezentul raport.

	PREŞEDINTE,			SECRETAR,
	Adrian Solomon 		Dan-Constantin Şlincu 





Şef birou Lidia Vlădescu

[bookmark: _Hlk102993386][bookmark: _Hlk102993576]Întocmit, 
[bookmark: _Hlk102994064][bookmark: _Hlk102993688]Consilier parlamentar Sorina Szabo



ANEXA NR.1

AMENDAMENTE ADMISE
În urma dezbaterilor, Comisia a hotărât adoptarea proiectului de lege cu următoarele amendamente:


	Nr. crt.
	Text
ordonanţa de urgenţă
	Text
adoptat de Senat
	Text propus de Comisie
(autor amendament)
	Motivare

	1. 
	
__
	[bookmark: bookmark1]
Titlul legii

Lege
privind aprobarea Ordonanţei de urgenţă a Guvernului nr.101/2021 pentru modificarea art.5 pct.IV4 din Legea nr.76/2002 privind sistemul asigurărilor pentru şomaj şi stimularea ocupării forţei de muncă, precum şi pentru modificarea şi completarea Legii nr.416/2001 privind venitul minim garantat

	
Nemodificat
	

	2. 
	
__
	
Articol unic. - Se aprobă Ordonanţa de urgenţă a Guvernului nr.101 din 15 septembrie 2021 pentru modificarea art.5 pct.IV4 din Legea nr.76/2002 privind sistemul asigurărilor pentru şomaj şi stimularea ocupării forţei de muncă, precum şi pentru modificarea şi completarea Legii nr.416/2001 privind venitul minim garantat, publicată în Monitorul Oficial al României, Partea I, nr.890 din 16 septembrie 2021, cu următoarea modificare:

	
Articol unic. - Se aprobă Ordonanţa de urgenţă a Guvernului nr.101 din 15 septembrie 2021 pentru modificarea art.5 pct.IV4 din Legea nr.76/2002 privind sistemul asigurărilor pentru şomaj şi stimularea ocupării forţei de muncă, precum şi pentru modificarea şi completarea Legii nr.416/2001 privind venitul minim garantat, publicată în Monitorul Oficial al României, Partea I, nr.890 din 16 septembrie 2021.

Autori: membrii comisiei

	
Pentru respectarea normelor de tehnică legislativă.

	3. 
	
Titlul ordonanței

Ordonanță de urgență  pentru modificarea art. 5 pct. IV4 din Legea nr. 76/2002 privind sistemul asigurărilor pentru şomaj şi stimularea ocupării forţei de muncă, precum şi pentru modificarea şi completarea Legii nr. 416/2001 privind venitul minim garantat

	
Nemodificat
	
Nemodificat
	

	4. 
	
Art. I - La articolul 5 din Legea nr. 76/2002 privind sistemul asigurărilor pentru şomaj şi stimularea ocupării forţei de muncă, publicată în Monitorul Oficial al României, Partea I, nr. 103 din 6 februarie 2002, cu modificările şi completările ulterioare, punctul IV4 se modifică şi va avea următorul cuprins:
"IV4. tânăr NEET - persoana cu vârsta cuprinsă între 16 ani şi până la împlinirea vârstei de 30 de ani, care nu are loc de muncă, nu urmează o formă de învăţământ şi nu participă la activităţi de formare profesională;"

	
Nemodificat
	
Nemodificat
	

	5. 
	
[bookmark: do|arII|pa1]Art.II. - Legea nr.416/2001 privind venitul minim garantat, publicată în Monitorul Oficial al României, Partea I, nr. 401 din 20 iulie 2001, cu modificările şi completările ulterioare, se modifică şi se completează după cum urmează:

1. La articolul 6, alineatul (1) se abrogă.




	
Nemodificat
	
Nemodificat
	

	6. 
	
2. După articolul 62 se introduce un nou articol, articolul 63, cu următorul cuprins:
[bookmark: do|arII|pt2|pa1][bookmark: do|arII|pt2|pa2]"Art. 63 - În situaţia în care persoanele apte de muncă beneficiare de ajutor social se angajează cu contract individual de muncă sau în baza unui raport de serviciu, pentru o perioadă de cel puţin 24 de luni, acordarea ajutorului social se prelungeşte pentru o perioadă de 6 luni, în cuantumul primit anterior angajării."

	
Nemodificat
	
Nemodificat
	

	7. 
	
3. La articolul 7, după alineatul (2) se introduce un nou alineat, alineatul (3), cu următorul cuprins:
[bookmark: do|arII|pt3|pa1]"(3) Persoanele apte de muncă beneficiare de ajutor social au obligaţia să se prezinte la agenţia teritorială pentru ocuparea forţei de muncă la fiecare 6 luni, începând cu luna în care au obţinut dovada prevăzută la alin. (1), sau ori de câte ori sunt solicitate de aceasta."
	
Nemodificat
	
Nemodificat
	

	8. 
	
4. La articolul 8 alineatul (1), după litera h) se introduce o nouă literă, litera i), cu următorul cuprins:
[bookmark: do|arII|pt4|pa1]"i) sumelor primite de persoanele apte de muncă beneficiare de ajutor social pentru participarea la programe de formare profesională organizate în condiţiile legii, dacă acestea nu sunt considerate venituri salariale potrivit Legii nr. 227/2015 privind Codul fiscal, cu modificările şi completările ulterioare."

	
Nemodificat
	
Nemodificat
	

	9. 
	
5. La articolul 10, după alineatul (4) se introduce un nou alineat, alineatul (5), cu următorul cuprins:
[bookmark: do|arII|pt5|pa1]"(5) Primăriile vor dezvolta sisteme informatice de transmitere a solicitărilor, astfel încât cererile şi documentele doveditoare să poată fi depuse şi înregistrate electronic, până la finalul anului 2026."

	
 - La articolul II punctul 5, alineatul (5) al articolului 10 va avea următorul cuprins:

„(5) Primăriile vor dezvolta sisteme informatice de transmitere a solicitărilor, astfel încât cererile şi documentele doveditoare să poată fi depuse şi înregistrate electronic, până la finalul anului 2023.”


	
Se elimină.

Autori: membrii comisiei

	
Termenul stabilit prin ordonanță este acoperitor şi dă timp primăriilor să îşi dezvolte sistemele informatice, astfel încât la finalul anului 2026 sistemele informatice să fie interconectate.

	10. 
	
6. La articolul 15, după alineatul (2) se introduce un nou alineat, alineatul (21), cu următorul cuprins:
[bookmark: do|arII|pt6|pa1]"(21) Pentru menţinerea dreptului la ajutorul social în condiţiile art. 63, situaţia nominală prevăzută la alin. (2) cuprinde şi informaţii cu privire la perioada pentru care persoanele apte de muncă beneficiare de ajutor social se angajează cu contract individual de muncă sau în baza unui raport de serviciu."

	
Nemodificat
	
Nemodificat
	

	11. 
	
7. La articolul 15, după alineatul (8) se introduc două noi alineate, alineatele (9) şi (10), cu următorul cuprins:
[bookmark: do|arII|pt7|pa1]"(9) Se asimilează situaţiilor prevăzute la alin. (7) şi neprezentarea la solicitarea agenţiei teritoriale pentru ocuparea forţei de muncă, în condiţiile prevăzute la art. 7 alin. (3), a persoanelor apte de muncă beneficiare de ajutor social.
[bookmark: do|arII|pt7|pa2](10) Nu sunt asimilate situaţiilor prevăzute la alin. (7) situaţiile în care persoanele apte de muncă beneficiare de ajutor social nu s-au prezentat la solicitarea agenţiei teritoriale pentru ocuparea forţei de muncă din motive de sănătate, dovedite cu certificat medical eliberat de medicul de familie sau, după caz, de medicul specialist. Dovada neprezentării din motive medicale se prezintă la agenţia teritorială pentru ocuparea forţei de muncă, în termen de 30 de zile de la eliberare."

	
Nemodificat
	
Nemodificat
	

	12. 
	
8. După articolul 151 se introduce un nou articol, articolul 152, cu următorul cuprins:
[bookmark: do|arII|pt8|pa1][bookmark: do|arII|pt8|pa2]"Art. 152 - (1) Pentru facilitarea angajării, precum şi a participării la cursuri de formare profesională, în cazul persoanelor apte de muncă beneficiare de ajutor social care nu au un nivel de educaţie şcolară sau cunoştinţele necesare potrivit Cadrului naţional al calificărilor prevăzut în anexa nr. 1 la Hotărârea Guvernului nr. 918/2013 privind aprobarea Cadrului naţional al calificărilor, cu modificările şi completările ulterioare, agenţiile teritoriale pentru ocuparea forţei de muncă recomandă, în cadrul serviciilor de informare şi consiliere profesională, înscrierea şi parcurgerea cursurilor programului educaţional «A doua şansă» reglementate prin metodologia privind organizarea programului, elaborată şi aprobată de către Ministerul Educaţiei.
[bookmark: do|arII|pt8|pa3](2) Inspectoratele şcolare judeţene/al municipiului Bucureşti, denumite în continuare inspectorate şcolare, comunică lunar atât agenţiilor teritoriale, cât şi agenţiilor teritoriale pentru ocuparea forţei de muncă numărul locurilor disponibile pentru înscrierea în cadrul programului educaţional «A doua şansă».
[bookmark: do|arII|pt8|pa4](3) Inspectoratele şcolare aprobă, după caz, majorarea numărului de locuri în formaţiunile deja existente, organizate în condiţiile Legii educaţiei naţionale nr. 1/2011, cu modificările şi completările ulterioare, în situaţia în care numărul persoanelor apte de muncă beneficiare de ajutor social depăşeşte numărul de locuri disponibile pentru programul educaţional «A doua şansă». În funcţie de numărul solicitanţilor, inspectoratele şcolare pot aproba înfiinţarea de noi formaţiuni pentru anul şcolar următor.
[bookmark: do|arII|pt8|pa5](4) Refuzul persoanelor apte de muncă beneficiare de ajutor social de a participa la cursurile programelor educaţionale de tip «A doua şansă» conduce la încetarea dreptului la ajutorul social, în aceste situaţii fiind aplicabile prevederile art. 15 alin.(8).
[bookmark: do|arII|pt8|pa6](5) Comunicarea situaţiei centralizate a persoanelor apte de muncă beneficiare de ajutor social se realizează electronic sau prin preluarea datelor din Sistemul informatic integrat al învăţământului din România (SIIR) pentru activităţile din domeniul preuniversitar, organizat în baza Ordinului ministrului educaţiei naţionale nr. 4.371/2017. Transmiterea datelor se realizează în conformitate cu dispoziţiile protocolului încheiat între Agenţia Naţională pentru Ocuparea Forţei de Muncă, Agenţia Naţională pentru Plăţi şi Inspecţie Socială şi Ministerul Educaţiei."

	
Nemodificat
	
Nemodificat
	

	13. 
	
9. La articolul 18 alineatul (1), litera d) se abrogă.

	
Nemodificat
	
Nemodificat
	

	14. 
	
10. La articolul 20 alineatul (1), litera a) se modifică şi va avea următorul cuprins:
[bookmark: do|arII|pt10|pa1]"a) în cazul în care beneficiarii nu mai îndeplinesc condiţiile prevăzute de prezenta lege, cu excepţia situaţiei prevăzute la art. 63;"

	
Nemodificat
	
Nemodificat
	

	15. 
	
11. La articolul 20 alineatul (1), litera e) se modifică şi va avea următorul cuprins:
[bookmark: do|arII|pt11|pa1]"e) în cazul în care se constată situaţiile prevăzute la art. 15 alin. (7) şi art. 152 alin. (4);"

	
Nemodificat
	
Nemodificat
	

	16. 
	
12. La articolul 20 alineatul (1), după litera g) se introduc două noi litere, literele h) şi i), cu următorul cuprins:
[bookmark: do|arII|pt12|pa1]"h) după finalizarea perioadei de prelungire a acordării ajutorului social prevăzute la art. 63;
[bookmark: do|arII|pt12|pa2]i) în cazul încetării raporturilor de muncă sau de serviciu înainte de finalizarea perioadei de 6 luni prevăzute la art. 63."

	
Nemodificat
	
Nemodificat
	

	17. 
	
13. La articolul 20, după alineatul (1) se introduc două noi alineate, alineatele (11) şi (12), cu următorul cuprins:
[bookmark: do|arII|pt13|pa1]"(11) În vederea stabilirii situaţiilor de excepţie prevăzute la alin. (1) lit. a), agenţia teritorială are obligaţia de a comunica primarului, în termen de maximum 3 zile lucrătoare de la primirea situaţiei prevăzute la art. 15 alin. (2), un tabel nominal cu persoanele apte de muncă beneficiare de ajutor social care s-au angajat pentru o perioadă de cel puţin 24 de luni.
[bookmark: do|arII|pt13|pa2](12) Verificarea situaţiei de încetare prevăzute la alin. (1) lit.i) se face cu sprijinul inspectoratelor teritoriale de muncă, pe baza Registrului electronic de evidenţă a salariaţilor."

	
Nemodificat
	
Nemodificat
	

	18. 
	
14. La articolul 20, alineatul (2) se modifică şi va avea următorul cuprins:
[bookmark: do|arII|pt14|pa1]"(2) Încetarea dreptului la ajutor social se face prin dispoziţie scrisă a primarului. În situaţiile de încetare prevăzute la alin. (1) lit. e), h) şi i), agenţia teritorială are obligaţia de a comunica primarului înregistrarea situaţiilor prevăzute la art. 15 alin. (7) şi (9), precum şi la art. 152 alin. (4), în vederea emiterii dispoziţiei de încetare a dreptului."

	
Nemodificat
	
Nemodificat
	

	19. 
	
15. La articolul 21, după alineatul (3) se introduc trei noi alineate, alineatele (4)-(6), cu următorul cuprins:
[bookmark: do|arII|pt15|pa1]"(4) Sumele acordate în perioada prevăzută la art. 63 nu constituie debit şi nu se recuperează de la titularul dreptului.
[bookmark: do|arII|pt15|pa2](5) În cazul în care se înregistrează situaţia prevăzută la art. 20 alin. (1) lit. i), sumele acordate se recuperează numai în situaţia în care încetarea raportului de muncă sau de serviciu are loc pentru motive care ţin de persoana salariatului, persoană aptă de muncă beneficiară de ajutor social, conform art. 61 lit. a) din Legea nr.53/2003 – Codul muncii, republicată, cu modificările şi completările ulterioare.
[bookmark: do|arII|pt15|pa3](6) În situaţia prevăzută la alin.(5) sunt aplicabile dispoziţiile art. 15 alin. (8)."

	
Nemodificat
	
Nemodificat
	

	20. 
	
16. La articolul 281, alineatul (1) se modifică şi va avea următorul cuprins:
[bookmark: do|arII|pt16|pa1][bookmark: do|arII|pt16|pa2]"Art. 281. - (1) Constituie contravenţie şi se sancţionează cu amendă de la 1.000 lei la 5.000 lei neîndeplinirea de către primar a obligaţiilor prevăzute la art. 6 alin. (4) şi alin. (7)-(9), art. 61 alin. (2), art. 11 alin. (2), art. 12 alin. (2), art. 131 alin. (3) şi (4), art. 141 alin. (1) şi (3), art. 15 alin. (3), art. 151 alin. (2), art. 17 alin. (1) şi art. 20 alin. (3)."

	
Nemodificat
	
Nemodificat
	

	21. 
	
17. La articolul 281 alineatul (2), după litera a) se introduc două noi litere, literele a1) şi a2), cu următorul cuprins:
[bookmark: do|arII|pt17|pa1]"a1) neîntocmirea de către personalul serviciului public de asistenţă socială din subordinea consiliului local sau, după caz, de persoanele cu atribuţii în domeniul protecţiei sociale din aparatul propriu de specialitate al autorităţilor administraţiei publice locale a anchetelor sociale potrivit art. 141 alin. (1);
[bookmark: do|arII|pt17|pa2]a2) netransmiterea de către inspectoratele şcolare a situaţiei lunare prevăzute la art.152 alin.(5);





	
Nemodificat
	
Nemodificat
	

	22. 
	
18. La articolul 281, alineatul (3) se modifică şi va avea următorul cuprins:
[bookmark: do|arII|pt18|pa1]"(3) Constituie contravenţie şi se sancţionează cu amendă de la 500 lei la 2.000 lei neîndeplinirea de către titularul ajutorului social a obligaţiilor prevăzute la art. 14 alin. (1)."

	
Nemodificat
	
Nemodificat
	

	23. 
	
19. După articolul 29 se introduce un nou articol, articolul 291, cu următorul cuprins:
[bookmark: do|arII|pt19|pa1][bookmark: do|arII|pt19|pa2]"Art. 291. - (1) Pentru persoanele apte de muncă beneficiare de ajutor social care urmează cursurile programului "«A doua şansă» la o distanţă mai mare de 5 km faţă de locuinţa acestora, autorităţile administraţiei publice locale asigură transportul acestora.
[bookmark: do|arII|pt19|pa3](2) Pentru fiecare persoană în situaţia prevăzută la alin. (1), autorităţile administraţiei publice locale beneficiază de decontarea transportului în limita sumei de 500 lei/persoană/semestru şcolar.
[bookmark: do|arII|pt19|pa4](3) Decontarea sumelor prevăzute la alin. (2) se realizează din bugetul Ministerului Muncii şi Protecţiei Sociale, prin Agenţia Naţională pentru Plăţi şi Inspecţie Socială şi agenţiile teritoriale.
[bookmark: do|arII|pt19|pa5](4) Procedura de decontare se stabileşte prin normele metodologice de aplicare a prezentei legi."

	
Nemodificat
	
Nemodificat

	

	24. 
	
[bookmark: do|arIII|al1]Art. III - (1) În termen de 30 de zile de la data publicării în Monitorul Oficial al României, Partea I, a prezentei ordonanţe de urgenţă, Ministerul Muncii şi Protecţiei Sociale va elabora şi va supune spre aprobare Guvernului hotărârea de modificare şi completare în mod corespunzător a Hotărârii Guvernului nr.50/2011 pentru aprobarea Normele metodologice de aplicare a prevederilor Legii nr.416/2001 privind venitul minim garantat.
[bookmark: do|arIII|al2](2) Prevederile art. II se aplică odată cu intrarea în vigoare a hotărârii Guvernului de modificare şi completare a normelor metodologice prevăzute la alin. (1), cu excepţia pct. 17, care intră în vigoare în termen de 30 de zile de la intrarea în vigoare a acestei hotărâri.

	
Nemodificat
	
Nemodificat
	

	25. 
	
[bookmark: do|arIV|pa1]Art.IV. - Legea nr.416/2011 privind venitul minim garantat, publicată în Monitorul Oficial al României, Partea I, nr. 401 din 20 iulie 2001, cu modificările şi completările ulterioare, precum şi cu cele aduse prin prezenta ordonanţă de urgenţă, se va republica în Monitorul Oficial al României, Partea I, după aprobarea acesteia prin lege, dându-se textelor o nouă numerotare.

	
Nemodificat
	
Nemodificat
	









ANEXA NR.2

AMENDAMENTE RESPINSE

În urma dezbaterilor, Comisia a respins următorul amendament:

	Nr. crt.
	Text
iniţial
	Text propus
(autor amendament)
	MOTIVARE
1. Argumente susţinere
2. Argumente respingere
	Camera decizională

	1. 
	
5. La articolul 10, după alineatul (4) se introduce un nou alineat, alineatul (5), cu următorul cuprins:

"(5) Primăriile vor dezvolta sisteme informatice de transmitere a solicitărilor, astfel încât cererile şi documentele doveditoare să poată fi depuse şi înregistrate electronic, până la finalul anului 2026."

	
Se propune reformularea alin.(5) al art.10 după cum urmează:


"(5) Primăriile vor implementa sisteme informatice de transmitere a solicitărilor, astfel încât cererile şi documentele doveditoare să poată fi depuse şi înregistrate electronic, până la finalul anului 2023."

Autori: deputați USR Monica Berescu şi  Oana  Silvia Țoiu

	
1. Formularea actuală poate fi interpretată în sensul ca fiecare primărie să dezvolte (pe cont propriu) sisteme (soluții) informatice, ceea ce ar putea conduce la dezvoltarea neunitară a acestora la nivelul întregii administrații. Considerăm că termenul corect este implementarea de sisteme informatice.

2. Respins la vot. Scopul este ca fiecare primărie să îşi dezvolte sisteme informatice pe care să şi le administreze, şi nu să le achiziţioneze de la terţi care, în timp, să nu mai poată să asigure mentenanţa sistemelor.

	
Camera Deputaților

